**RESYME` OG SPØRSMÅL FRA DAGENS TALE, DATERT 11.04.2021**

**v/ pastor Rune Tobiassen**

**TEMA: Derfor tror jeg**

**Teksten er hentet fra;**

**1.Mos.3.1-24**

**1.Pet.3.8-9**

Hvordan kan vi erkjenne Gud når det er så mye ondt i verden?

Mange forkaster Gud når det skjer dem noe vondt i livet og kaller det urettferdig. Men hvis man mener at noe er urettferdig, da må det også være noe som er rettferdig.

Innvendingene mot å tro når det er så mye vondt i verden, handler ikke bare om kristen tro. Alle religioner og livssyn må forholde seg til det onde. Det unike med kristen tro er at Gud har gitt oss frihet til å velge. Han har strekt ut sine hender mot oss og sagt at han elsker oss og han vil befri oss fra det onde. Men han kan ikke tvinge oss, for han er kjærlighet.

I vårt hjerte er det både godt og vondt. Mennesket har det onde i seg. Det kan vi lese om i 1. Mos.3.1-24. Men på grunn av sin kjærlighet til oss, gav Gud sin sønn for alle mennesker for at vi skulle få leve et evig liv sammen med ham uten ondskap.

Hvorfor gjorde han ikke det med en gang? Gud vet at menneskene har det onde i seg, men han elsker oss og vil ha flest mulig med på veien til himmelen. 2.Pet.3.9

Det handler om kjærlighet og frihet. Han vil ta et oppgjør med oss. Tilbake får vi tilgivelsen.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.